- Diagnosticul primit de Ştefan Baiaram după duelul din careu cu Alexandru Albu
- Mihai Rotaru spunea că Albu i-a "spart nasul" lui Baiaram
Mihai Rotaru a declarat după derby-ul Universitatea Craiova – Rapid 1-1 că Alexandru Albu i-a "spart nasul" lui Baiaram. Iată diagnosticul primit de Ştefan Baiaram după duelul din careu cu Alexandru Albu.
Ceea ce anticipa Mihai Rotaru s-a confirmat. Diagnosticul arată că Baiaram a suferit o fractură. Patronul Universităţii Craiova, Mihai Rotaru, a avut un schimb de replici cu Ion Crăciunescu după meci. Rotaru a susţinut că a fost penalty, lucru confirmat ulterior şi de Ion Crăciunescu.
Diagnosticul primit de Ştefan Baiaram după duelul din careu cu Alexandru Albu, în urma căruia Rotaru a spus că "i-a spart nasul"!
"Lovit violent la scorul de 1-1 de către fotbalistul Rapidului, Alexandru Albu, Ștefan Baiaram este nevoit ca, pentru o perioadă lungă de timp, să poarte o mască de protecție după modelul celei folosite de Manuel Neuer.
Diagnostic: Fractură cu deplasare la nivelul piramidei nazale", a transmis Universitatea Craiova pe contul de Facebook.
Din fericire, Ştefan Baiaram va putea evolua, cu masca respectivă pe faţă, la meciurile Universităţii Craiova din play-off.
Universitatea Craiova va termina locul 4 sezonul regular, indiferent de rezultatele din ultima etapă de dinainte de play-off. Echipa lui Rotaru are 46 de puncte, cu 4 mai puţin decât locul 3 ocupat de CFR Cluj şi cu 4 mai mult decât echipa aflată acum pe locul 5, Farul.
Ion Crăciunescu s-a contrat în direct cu Mihai Rotaru. Ironii pentru patronul Universităţii Craiova: "Mă chemaţi la meditaţii"
Ion Crăciunescu s-a contrat în direct cu Mihai Rotaru. Fostul arbitru şi patronul Universităţii Craiova au analizat mai multe faze litigioase din derby-ul Universitatea Craiova – Rapid 1-1.
Crăciunescu l-a ironizat pe Rotaru în timp ce milionarul îşi exprima opinia în privinţa unor posibile penalty-uri neacordate.
"Înainte să vorbim despre fotbal, vreau să puneți faza în care Baiaram și-a spart nasul, prin minutul 80, am avut un penalty acolo.
La ei este ușor de dat penalty, la noi nu? Nu sunt de acord cu cel de-al doilea penalty acordat pentru Rapid, poate a fost ofsaid la prima pasă", a declarat Mihai Rotaru la digisport.ro.
"Haideți că deveniți specialist în arbitraj, domnule Rotaru, poate mă chemați și la meditații!", a replicat ironic Ion Crăciunescu.
Ulterior, Ion Crăciunescu avea să îi dea dreptate lui Mihai Rotaru în privinţa duelului din careu dintre Albu şi Ştefan Baiaram. "Este genul de fază în care un atacant pendulează spre înainte și lovește mingea și un apărător care vrea și el să lovească mingea. E greu de dat, dar este fault", a susţinut Crăciunescu.
Mihai Rotaru: "Nu mi se pare că FCSB arată ca o echipă campioană"! De ce a ales să ţină cu Rapid în derby-ul cu echipa lui Becali
Mihai Rotaru a făcut declaraţii după meciul Universitatea Craiova – Rapid 1-1. Patronul Universităţii Craiova a recunoscut că şi-a luat gândul de la titlu după acest meci.
Rotaru a precizat că visa să bată astăzi, iar sâmbătă Rapid să fi învins FCSB. Patronul Universităţii Craiova a subliniat că aşa echipa lui ar fi revenit în lupta pentru titlu.
"A fost un meci captivant, de luptă, între două echipe bune, sensibil egale din punctul meu de vedere, şi cred şi al rapidiştilor.
A fost un meci crâncen, a meritat să vii la stadion. Un meci care a făcut cinste Ligii 1.
"Visul nostru era să câştigăm azi, iar sâmbătă Rapid să bată FCSB"
Visul nostru era să câştigăm azi, iar sâmbătă Rapid să bată FCSB. Ne renăştea speranţa la titlu. Din păcate, nu ne-a ieşit.
Faţă de CFR am avut 7 puncte, iar în ultima etapă aveam 1 punct peste CFR.
Nu mi s-a părut FCSB aseară că arată ca o echipă campioană. Nici cu Botoşani.
La 1-0 am avut două ocazii, puteam să facem 2-0", a declarat Mihai Rotaru pentru digisport.ro după Universitatea Craiova – Rapid 1-1.